અમદાવાદ: દિવાળી પૂર્વે મગફળી તથા કપાસની આવકમાં વધારો નોંધાયો છે અને તેના કારણે એક બાજુ સિંગતેલ સહિત કપાસિયા તેલના ભાવમાં ધીમો પણ મજબૂત ઘટાડો નોંધાઇ રહ્યો છે તો બીજી બાજુ ચણાના ભાવમાં હજુ પણ ઊંચા મથાળે તેજીની ચાલ જોવા મળી રહી છે. ઉલ્લેખનીય છે કે સ્થાનિક બજારમાં કપાસિયા તેલનો ભાવ ડબે ૧૩૧૦ની સપાટીએ જોવા મળી રહ્યો છે. એ જ પ્રમાણે ૧૫ લિટર સિંગતેલના ડબાનો ભાવ ૨૧૩૦ની સપાટીએ નોંધાતો જોવા મળી રહ્યો છે. છેલ્લા એક જ મહિનામાં કપાસિયા તેલમાં ૪૦થી ૬૦ રૂપિયા, જ્યારે સિંગતેલના ભાવમાં ૩૦થી ૫૦ રૂપિયાનો ઘટાડો જોવાઇ ચૂક્યો છે.